Jens Weißflog (født 21. juli 1964 i Breitenbrunn, Østtyskland) er en pensioneret tysk skihopper, og tredobbelt olympisk guldvinder. Hans store konkurrent var finnen Matti Nykänen.  Resultater Weißflog vandt gennem karrieren tre OL-guldmedaljer, hvoraf den første blev vundet ved OL i 1984 i Sarajevo, og de to andre hele ti år senere, ved OL i 1994 i Lillehammer. Han vandt desuden op gennem 1980'erne to VM-guldmedaljer. Udover sejrene sikrede han sig desuden adskillige sølv- og bronzemedaljer i både OL- og VM-sammenhæng.